3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์หรือบริการ

  บริษัทและบริษัทย่อยจะให้บริการประกอบแผงวงจรอิเล็กทรอนิกส์ที่ครบวงจร
  เพื่อสนองความพึงพอใจสูงสุดแก่ลูกค้า โดยในการประกอบแผงวงจรอิเล็กทรอนิกส์นั้น
  บริษัทจะเป็นผู้จัดหาวัตถุดิบ (Components) ตามคุณสมบัติที่ลูกค้ากำหนด
  หรือลูกค้าอาจจะจัดส่งวัตถุดิบให้ก็ได้
  บริษัทจะดำเนินการประกอบแผงวงจรอิเล็กทรอนิกส์ตามแบบที่ลูกค้ากำหนด
  และบริษัทจะให้บริการปรับปรุงแผงวงจรอิเล็กทรอนิกส์ (Design for Manufacturing)
  แก่ลูกค้าเพื่อปรับปรุงประสิทธิภาพการผลิตและลดต้นทุนการผลิตสำหรับลูกค้า
  นอกจากนี้บริษัทยังสามารถออกแบบ Functional Tester
  เพื่อใช้ในการทดสอบแผงวงจรอิเล็กทรอนิกส์เพื่อให้เป็นไปตามความต้องการของลูกค้า

  บริษัทสามารถให้บริการประกอบแผงวงจรอิเล็กทรอนิกส์สำหรับผลิตภัณฑ์อิเล็กทรอนิกส์ต่างๆ
  ได้หลากหลายประเภท
  โดยลักษณะแผงวงจรอิเล็กทรอนิกส์ที่บริษัทประกอบอยู่ในปัจจุบันสามารถแบ่งแยกได้ตามการใช้งานของผลิตภัณฑ์ต่างๆ
  ดังนี้

1.  อุปกรณ์อุปโภคบริโภค (Consumer Electric) เช่น เครื่องปรับอากาศ เครื่องซักผ้า

2.  อุปกรณ์ควบคุม ตรวจวัดต่างๆ (Industrial Control Measuring) เช่น
    เครื่องควบคุมอุณหภูมิ

3.  อุปกรณ์สังเคราะห์เสียงเหมือนจริง (Visual & Sound Synthesizer)

4.  อุปกรณ์โทรคมนาคม (Telecommunication) เช่น โทรศัพท์

  นอกจากประกอบแผงวงจรอิเล็กทรอนิกส์เพื่อใช้ในผลิตภัณฑ์ต่างๆ ดังกล่าวข้างต้นแล้ว
  บริษัทยังให้บริการประกอบผลิตภัณฑ์อิเล็กทรอนิกส์สำเร็จรูป (Box Build Products)
  ทั้งนี้เพื่อให้การบริการที่ครบ วงจรแก่ลูกค้า

  ปัจจุบันการประกอบแผงวงจรอิเล็กทรอนิกส์ของบริษัทใช้เทคโนโลยี 3 แบบคือ SMT (Surface
  Mount), PTH (Plated Through Hole) และ COB (Chip on Board)
  โดยที่การผลิตของบริษัทจะแบ่งออกเป็น 2 ส่วนใหญ่ๆ คือ
  ส่วนการใช้เครื่องจักรในการวางอุปกรณ์อิเล็กทรอนิกส์ และส่วนการใช้แรงงานคนในการประกอบ
  และการตรวจสอบคุณภาพการผลิต

1.  เทคโนโลยีแบบ SMT (Surface Mount)

  SMT เป็นเทคโนโลยีที่ใช้ในการเชื่อมต่อวงจรไฟฟ้าของอุปกรณ์สารกึ่งตัวนำและอุปกรณ์อื่นๆ
  ลงบนผิวหน้าของแผงวงจรพิมพ์ (Printed Circuit Board – PCB)
  ซึ่งเป็นการพัฒนาเทคโนโลยีการประ

  กอบแผงวงจรไฟฟ้าจากการเสียบทะลุเข้าไปในแผงวงจรพิมพ์ เทคโนโลยี SMT
  จะมีประโยชน์ทั้งทางด้านการออกแบบและการผลิต
  โดยจะสามารถประหยัดพื้นที่ในการประกอบชิ้นส่วนอิเล็กทรอ

  นิกส์บนแผงวงจรพิมพ์

2.  เทคโนโลยีแบบ PTH (Plated Through Hole)

  PTH
  เป็นเทคโนโลยีซึ่งประกอบชิ้นส่วนอิเล็กทรอนิกส์เสียบทะลุไปในรูของแผงวงจรพิมพ์เทคโนโลยีแบบ
  PTH นี้ จะป็นที่นิยมในการผลิตผลิตภัณฑ์ที่ไม่มีข้อจำกัดในเรื่องพื้นที่
  โดยปกติชิ้นส่วนอิเล็กทรอของผลิตภัณฑ์ที่ใช้เทคโนโลยี PTH
  จะมีราคาที่ต่ำกว่าเมื่อเทียบกับชิ้นส่วนผลิตภัณฑ์ ที่ใช้เทค

  โนโลยี SMT

3.  เทคโนโลยีแบบ COB (Chip on Board)

  COB เป็นเทคโนโลยีที่ประกบเชื่อม Bare IC เข้ากับแผงวงจรพิมพ์โดยตรง
  การผลิตสินค้าโดยใช้เทคโนโลยีประเภทนี้จะเป็นที่นิยมสำหรับผลิตภัณฑ์ที่มีข้อจำกัดในด้านพื้นที่
  โดยปกติ ต้นทุนการผลิตมักจะต่ำกว่าเมื่อเปรียบเทียบกับต้นทุนการผลิตผลิตภัณฑ์ที่ใช้
  Pre-package IC ซึ่งมีขนาดใหญ่กว่าและราคาสูงกว่า

4.  เทคโนโลยีแบบ Flip Chip

  Flip Chip เป็นเทคโนโลยีการประกอบ Bare IC
  ที่มีขนาดเล็กมากเข้ากับแผงวงจรพิมพ์โดยตรง
  การผลิตสินค้าโดยใช้เทคโนโลยีประเภทนี้จะเป็นที่นิยมสำหรับผลิตภัณฑ์ที่มีเทคโนโลยี่สูง
  มีข้อจำกัดในด้านพื้นที่มากๆ เช่นโทรศัพท์มือถือ คอมพิวเตอร์มือถือ เครื่องเล่น MP3 เป็นต้น
  เนื่องจากผลิตภัณฑ์ที่ประกอบมีขนาดเล็กมากดังนั้นเครื่องจักรและอุปกรณ์
  จึงต้องมีมีความเที่ยงตรงและแม่นยำเป็นพิเศษ

  นอกจากนี้ บริษัทมีกรรมวิธีการผลิตเฉพาะอย่างสำหรับผลิตภัณฑ์ที่มีคุณสมบัติเฉพาะ ได้แก่

-   Chemical Compound Encapsulation
    ซึ่งเป็นกระบวนการเคลือบแผงวงจรอิเล็กทรอนิกส์ที่ประกอบเสร็จแล้วด้วยสารเคมีต่างๆ เช่น
    Epoxy, Polyurethane หรือสารกันความชื้นอื่นๆ เป็นต้น
    เพื่อป้องกันผลกระทบจากสิ่งแวดล้อม (Harsh Environment) เช่น แรงกระแทก ความชื้น
    และการเปลี่ยนแปลงอุณหภูมิ เป็นต้น

-   การประกอบแผงวงจรอ่อน (Flexible Circuit)
    ซึ่งเป็นการประกอบแผงวงจรที่ต้องใช้ความละเอียด

  อ่อนและเทคนิคการผลิตที่พิเศษกว่าการประกอบแผงวงจรโดยทั่วไป

  บริษัทได้รับการส่งเสริมการลงทุนในกิจการ ผลิต Printed Circuit Board Assembly
  ภายใต้พระราชบัญ

  ญัติการลงทุน พ.ศ. 2520 ออกให้โดยคณะกรรมการส่งเสริมการลงทุนตามบัตรส่งเสริมเลขที่
  1759/2539 ลงวันที่ 12 พฤศจิกายน พ.ศ. 2539 โดยที่บริษัทได้รับสิทธิพิเศษตามโซน 3
  ที่สำคัญ, สรุปได้ดังนี้

1.  ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาแปดปี
    นับแต่วันที่ 1 ธันวาคม พ.ศ. 2539

  ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลดังกล่าว
  บริษัทจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกินห้าปีนับแต่วันพ้นกำหนดเวลานั้น
  โดยจะเลือกหักจากกำไรสุทธิของปีใดปีหนึ่งหรือหลายปีก็ได้

2.  ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคลนั้น

3.  ให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบของอัตราปกติมีกำหนดห้าปี
    นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคลตามข้อ 1

4.  ให้ได้รับยกเว้นอากรขาเข้าสำหรับวัตถุดิบหรือวัสดุจำเป็นที่นำเข้ามาจากต่างประเทศ
    เพื่อใช้ในการผลิตเพื่อการส่งออกเป็นเวลาห้าปี นับแต่วันที่ 8 เมษายน พ.ศ.
    2540(ปัจจุบันได้รับการต่ออายุให้ได้รับสิทธิประโยชน์ดังกล่าวจนถึงวันที่ 24 ก.พ.2549)

5.  ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออกเป็นระยะเวลาสิบปีนับแต่วันที่มีรายได้จากการประกอบกิจการนั้น

  ทั้งนี้ รายได้จากการส่งออกของปีนั้นๆ จะต้องไม่ต่ำกว่ารายได้จากการส่งออกเฉลี่ย
  ของสามปีย้อนหลัง ยกเว้นสองปีแรก

  นอกจากนี้บริษัทยังได้รับบัตรส่งเสริมจากคณะกรรมการการส่งเสริมการลงทุนเพิ่มขึ้นอีก 1
  ฉบับเลขที่ 1760/2543ลงวันที่ 4 ตุลาคม 2543
  ซึ่งยังคงได้รับสิทธิประโยชน์เช่นเดียวกันกับบัตรใบแรก

1.  การตลาดและภาวะการแข่งขัน

(ก) นโยบายทางการตลาด

กลยุทธ์การแข่งขัน

  บริษัทจะเน้นการให้บริการที่ครบวงจรและสนองความต้องการเพื่อให้เกิดความพึงพอใจสูงสุดแก่
  ลูกค้า โดยเน้นความร่วมมือกับลูกค้าในระยะยาว โดยกลยุทธ์ทางการตลาด สามารถสรุปได้ดังนี้

1.  บริษัทจะเน้นการผลิตผลิตภัณฑ์ที่หลากหลาย โดยมุ่งที่จะสนองความต้องการแก่กลุ่มลูกค้า
    เป้าหมายอย่างครบถ้วน
    อย่างไรก็ตามบริษัทจะไม่เน้นการผลิตผลิตภัณฑ์ที่มีการเปลี่ยนแปลงอย่างรวดเร็วซึ่งจะทำให้บริษัทมีความเสี่ยงทางธุรกิจสูง

2.  บริษัทจะเน้นการให้บริการที่ครบวงจรและบริการที่มีมูลค่าเพิ่มแก่ลูกค้า
    โดยในปัจจุบันบริษัทได้เริ่มให้บริการการออกแบบผลิตภัณฑ์เพื่อการผลิต (Design for
    Manufacturing)
    เพื่อปรับปรุงแบบของผลิตภัณฑ์ให้มีต้นทุนการผลิตที่ต่ำลงและเพิ่มกำไรส่วนเพิ่มจากการขาย
    โดยยังคงคุณสมบัติและลักษณะการใช้งานของผลิตภัณฑ์ตามความต้องการของลูกค้า

3.  การเพิ่มช่องทางการจำหน่ายที่มีประสิทธิภาพ
    เพื่อช่วยให้บริษัทสามารถขยายฐานลูกค้าได้อย่างมีประสิทธิภาพและรวดเร็วยิ่งขึ้นและกระจายกลุ่มลูกค้าไปยังตลาดอื่นๆ
    เช่น ตลาดสหรัฐอเมริกา ตลาดยุโรป ให้มากขึ้น
    ดังนั้นบริษัทจะดำเนินการแต่งตั้งตัวแทนจำหน่ายในสหรัฐอเมริกาและยุโรปเพิ่มขึ้น
    รวมทั้งการพัฒนาการขายโดยใช้เทคโนโลยีใหม่ๆ

4.  บริษัทจะมุ่งสร้างความสัมพันธ์ระยะยาวกับลูกค้า
    โดยบริษัทได้จัดให้เจ้าหน้าที่ทางการขายและตลาดของบริษัทรับผิดชอบดูแลและรับทราบข้อมูลของลูกค้าแต่ละรายอย่างใกล้ชิด
    เพื่อมุ่งให้บริการแก่ลูกค้าอย่างมีประสิทธิภาพ และเป็นที่เชื่อถือไว้วางใจแก่ลูกค้า

5.  บริษัทจะมุ่งการพัฒนามาตรฐานคุณภาพสินค้าอย่างต่อเนื่อง รวมทั้งพัฒนาประสิทธิภาพการผลิต
    และเทคโนโลยีการผลิตให้สอดคล้องกับความต้องการของลูกค้า
    เพื่อผลิตสินค้าที่มีคุณภาพตามความต้องการของลูกค้าในต้นทุนที่แข่งขันได้ในตลาด
    อันจะทำให้บริษัทสามารถขยายฐานลูกค้าและสามารถรักษาลูกค้าเดิมไว้ได้อย่างต่อเนื่อง

  กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ เจ้าของยี่ห้อสินค้า (Original Brand Name Producer)
  ผู้ผลิตสินค้าต้นแบบ (Original Equipment Manufacturer)
  หรือผู้ออกแบบผลิตภัณฑ์อิเล็กทรอนิกส์ (Design House)
  โดยจะมุ่งเน้นผู้ผลิตที่ผลิตผลิตภัณฑ์ตอบสนองตลาดเฉพาะ (Niche Market)

 การจำหน่ายและช่องทางการจำหน่าย

  บริษัทและบริษัทย่อยมีการจำหน่ายส่วนใหญ่ให้แก่ลูกค้าต่างประเทศ และการส่งออกทางอ้อม
  รวมเป็นสัดส่วนประมาณร้อยละ 95 ของยอดขายรวม ที่เหลือเป็นการจำหน่ายแก่ลูกค้าในประเทศ
  สำหรับสัดส่วนการจำหน่ายในตลาดต่างประเทศ

  สำหรับช่องทางการจำหน่ายในปี 2546 ที่ผ่านมา
  ส่วนใหญ่บริษัทจะทำการจำหน่ายโดยตรงแก่ลูกค้าซึ่งคิดเป็นสัดส่วนประมาณร้อยละ 60
  ของยอดขายรวม ที่เหลือประมาณร้อยละ 40 เป็นการจำหน่ายผ่านตัวแทนจำหน่ายของบริษัท

  ลักษณะของลูกค้า

  ลูกค้าของบริษัทและบริษัทย่อยจะเป็น เจ้าของยี่ห้อสินค้า
  ผู้ผลิตสินค้าต้นแบบหรือผู้รับจ้างออกแบบผลิตภัณฑ์อิเล็กทรอนิกส์
  โดยส่วนใหญ่เป็นลูกค้าที่มีความสัมพันธ์กับบริษัทและบริษัทย่อยมาไม่น้อยกว่า 4-5 ปี

  (ข) ภาวะอุตสาหกรรมและการแข่งขัน

  ในระยะหลังการส่งออกมีความหลากหลายมากขึ้น โดยเฉพาะชิ้นส่วนอิเล็กทรอนิกส์ อาทิเช่น
  แผงวงจรไฟฟ้า มอเตอร์ขนาดเล็ก อุปกรณ์และส่วนประกอบเครื่องคอมพิวเตอร์ เป็นต้น
  โดยที่มูลค่าการส่งออกผลิตภัณฑ์อิเล็กทรอนิกส์ (Electronics) ในปี 2542
  ที่ผ่านมานั้นมีมูลค่าประมาณ 568,356 ล้านบาท และได้ขยายตัวเพิ่มขึ้นเป็น 720,280
  ล้านบาทในปี 2543 แต่ในปี 2544 มูลค่าการส่งออก ได้ลดลงเล็กน้อยเป็น 685,130 ล้านบาท
  เนื่องจากผลกระทบการชะลอตัวทางเศรษฐกิจของสหรัฐอเมริกา สำหรับในปีพ.ศ.2545
  ที่ผ่านมามูลค่าการส่งออกของผลิตภัณฑ์อิเล็กทรอนิกส์จากประเทศไทยมีการปรับตัวสูงขึ้นเล็กน้อย
  เนื่องมาจากการที่บริษัทผู้ผลิตเครื่องใช้อิเล็กทรอนิกส์จากประเทศญี่ปุ่น
  เริ่มย้ายฐานการผลิตเครื่องใช้อิเล็กทรอนิกส์ เพื่อการส่งออกจากประเทศมาเลเซีย
  กลับมายังประเทศไทยอีกครั้งหนึ่ง ภาวะตลาดอิเล็กทรอนิกส์ในไตรมาสที่ 3 ของปี 2546
  อยู่ในภาวะทรงตัว โดยจากรายงานของสำนักงานเศรษฐกิจอุตสาหกรรม พบว่าดัชนีการส่งสินค้า

  อุตสาหกรรม การผลิตหลอดอิเล็กทรอนิกส์ และ ส่วนประกอบอิเล็กทรอนิกส์ในไตรมาสที่ 3 ของปี
  2546 ลดลงร้อยละ 0.2 เมื่อเทียบกับไตรมาสที่ 2 ของปี 2546
  แต่เมื่อเทียบกับไตรมาสเดียวกันของปี 2545 เพิ่มขึ้นร้อยละ 8.1 ซึ่งกลุ่ม Monolithic
  Integrated circuit และ Other Integrated circuit เพิ่มขึ้นร้อยละ 31.1 และ
  14.6 ตามลําดับแต่ในกลุ่มหลอดภาพคอมพิวเตอร์ และทราน ซิสเตอร์ ลดลงร้อยละ 70.0 และ
  17.8 ตามลําดับ ในไตรมาสที่ 4 ปี 2546 คาดวาจะปรับตัวดีขึ้น เล็กนอยจากไตรมาสที่ 3
  ป 2546 เพราะเปนชวงที่ใกลเทศกาลตางๆ ทําใหมีความตองการผลิตสิน

  คาเพื่อรอจําหนายในชวงปลายป ทําใหยังมีคําสั่งซื้อเขามาในชวง ตนไตรมาสที่ 4
  ตอเนื่องจากปลายไตรมาสที่ 3 ตลาดคู่ค้าที่สำคัญของไทย ได้แก่ สหรัฐอเมริกา ญี่ปุ่น
  กลุ่มประเทศสหภาพยุโรป และประเทศในแถบเอเชียแปซิฟิก
  ซึ่งมูลค่าการส่งออกไปยังตลาดดังกล่าวในระยะ 3 ปีที่ผ่านมา คิดเป็นประมาณร้อยละ 80
  ของมูลค่าการส่งออกผลิตภัณฑ์อิเล็กทรอนิกส์ของประเทศไทย (ที่มา:
  ศูนย์สารสนเทศเศรษฐกิจการค้า โดยความร่วมมือของกรมศุลกากร)
  โดยที่ปัจจัยที่สำคัญที่มีผลต่อการส่งออกไปยังตลาดดังกล่าว คือ คุณภาพสินค้า
  ความน่าเชื่อถือของผู้ผลิต และราคาสินค้า

  แนวโน้มอุตสาหกรรม

  แนวโน้มการส่งออกผลิตภัณฑ์อิเล็กทรอนิกส์ของไทยจะยังมีแนวโน้มการเติบโตที่ดี จากปัจจัย
  สนับสนุนที่สำคัญดังนี้

  1. แนวโน้มอุตสาหกรรมอิเล็กทรอนิกส์ของไทยคาดว่าในไตรมาสที่ 1 ของปี 2547
  อาจปรับตัวลดลงเล็กน้อยเมื่อเทียบกับไตรมาสที่ 4 ของปี 2546
  ซึ่งเป็นการปรับตัวลดลงตามฤดูกาล
  แต่เมื่อเทียบกับไตรมาสเดียวกันของปีก่อนน่าจะปรับตัวเพิ่มขึ้นตามภาวะตลาดโลก โดย SIA
  คาดว่าการจำหน่ายของ Semiconductor ของโลกในปี 2547 จะมีมูลค่าถึง 194.6
  พันล้านเหรียญสหรัฐฯ ขยายตัวจากปี 2546 ถึงร้อยละ 19.0 เนื่องจากคาดว่า GDP
  ของกลุ่มประเทศต่างๆจะมีการขยายตัวอย่างมาก เช่น NAFTA ร้อยละ 4.3 เอเชียแปซิฟิก
  ร้อยละ 5.2 ประกอบกับปริมาณสินค้า
  คงคลังอิเล็กทรอนิกส์ในตลาดโลกอยู่ในระดับต่ำโดยสินค้าหลักที่จะกระตุ้นให้ตลาดอิเล็กทรอนิกส์เพิ่มขึ้น
  คือCommunications and Consumer Sector (DVD player , Digital Cameras และ
  Camera Phone)
  นอกจากนี้ผลิตภัณฑ์อิเล็คทรอนิกส์โดยส่วนรวมก็มีแนวโน้มคาดว่าจะดีขึ้นมากในปีนี้
  ทั้งนี้ในส่วนของบริษัทมีประ

  มาณการที่ได้รับจากลูกค้าส่วนใหญ่และลูกค้ารายหลัก ๆ นั้น ก็ได้มีประมาณการที่เพิ่มขึ้นจากปีก่อน

  ทั้งสิ้น

  2. แนวโน้มความต้องการธุรกิจรับจ้างผลิตผลิตภัณฑ์อิเล็กทรอนิกส์ (Contracted
  Electronics Manufacturing: CEM) มีสูงมากขึ้น เนื่องจากเจ้าของยี่ห้อสินค้า
  (Original Brand Name Producer) รวมถึงผู้ผลิตสินค้าต้นแบบ (OEM)
  มีแนวโน้มที่จะส่งมอบงานในกับบริษัทรับจ้างผลิตมากขึ้น
  เพื่อเพิ่มประสิทธิภาพในการผลิตและลดต้นทุนสินค้า โดยการว่าจ้างผู้รับจ้างผลิต CEM
  ซึ่งจะมีความเชี่ยวชาญและมีการบริหารทรัพยากรในการผลิตที่ดีกว่า

  สำหรับประเทศในแถบเอเชียจะได้รับประโยชน์จากการขยายตัวของธุรกิจ CEM
  โดยเฉพาะอย่างยิ่งประเทศไทยที่จะเป็นแหล่งรับจ้างการผลิตชิ้นส่วนสินค้าอิเล็กทรอนิกส์ที่สำคัญ
  เนื่องจากต้นทุนแรงงานไทย (Skilled Labor)
  ที่มีคุณภาพและสภาพทางการเมืองที่มีความมั่นคงเมื่อเปรียบเทียบกับประเทศในแถบเอเชียอื่นๆ

  การแข่งขันภายในอุตสาหกรรม

  ลักษณะการแข่งขันภายในประเทศสำหรับอุตสาหกรรมนี้จะแบ่งออกเป็น 3 ระดับ
  ซึ่งแต่ละระดับจะไม่แข่งขันกันโดยตรงเนื่องจากมีกลุ่มลูกค้าที่แตกต่างกัน คือ

1.  อุตสาหกรรมขนาดใหญ่ การผลิตส่วนใหญ่จะผลิตเพื่อการส่งออก
    ผู้ประกอบการส่วนใหญ่จะมาจากต่างประเทศหรือมีต่างประเทศเป็นผู้ร่วมทุน เช่น
    จากประเทศญี่ปุ่น ซึ่งบริษัทเหล่านี้จะมีฐานลูกค้าเป็นของตนเอง
    เช่นบริษัทญี่ปุ่นก็จะมีฐานลูกค้าเป็นบริษัทญี่ปุ่นเอง และได้รับความช่วยเหลือด้านเทคโนโลยี
    และเงินทุนจากบริษัทแม่ในต่างประเทศ

2.  อุตสาหกรรมขนาดกลาง การผลิตส่วนใหญ่เพื่อการส่งออกเช่นเดียวกัน
    โดยจะมีโรงงานผลิตที่ครบวงจร และไม่มีบริษัทแม่ในต่างประเทศ

3.  อุตสาหกรรมขนาดเล็ก ส่วนใหญ่จะเป็นลักษณะตึกแถว การผลิตจะมีไม่ครบวงจร
    ส่วนใหญ่จะเป็นการรับจ้างประกอบแผงวงจรอิเล็กทรอนิกส์ที่ไม่ต้องอาศัยเทคโนโลยีสูง

  การแข่งขันในการผลิตแผงวงจรไฟฟ้าสำเร็จรูปในประเทศไทยจัดว่าไม่สูงนัก
  เนื่องจากผู้ผลิตแต่ละรายจะมีฐานลูกค้าแตกต่างกันบ้าง บริษัทจัดอยู่ในอุตสาหกรรมขนาดกลาง
  โดยที่ปัจจุบันบริษัทมีคู่แข่งขันที่มีขนาดใกล้เคียงกันประมาณ 3-5 ราย
  ซึ่งแต่ละรายจะมีกลุ่มลูกค้าของตนเอง
  และมีนโยบายการตลาดที่แตกต่างกันออกไปจึงไม่ถือเป็นคู่แข่งโดยตรงกับบริษัท

  ส่วนการแข่งขันระหว่างประเทศนั้น ประเทศที่เป็นคู่แข่งที่สำคัญของไทยคือ จีน อินโดนีเซีย และ
  มาเลเซีย การผลิตในประเทศจีนซึ่งกำลังมีการเติบโต
  และพัฒนาทางเศรษฐกิจอย่างรวดเร็วและเป็นที่สนใจของนักลงทุนต่างประเทศเป็นจำนวนมาก
  ก็ยังไม่ถือเป็นคู่แข่งโดยตรงที่สำคัญของไทย ในขณะนี้
  เนื่องจากคุณภาพการผลิตยังมีความล้าหลังกว่าไทย
  และแรงงานยังขาดทักษะความชำนาญในการผลิต ดังนั้นการผลิตจะเป็นแบบง่ายๆ ไม่ซับซ้อนนัก
  นอกจากนี้ค่าแรงงานรวมโสหุ้ยในประเทศจีน ที่เป็นการผลิตอุตสาหกรรมอิเลคทรอนิคส์นั้น
  ในปัจจุบันค่าแรงไม่ได้แตกต่างกับเมืองไทยมากนักส่วนอินโดนีเซียมีปัญหาเกี่ยวกับความไม่มั่นคงของประเทศ
  ส่วนมาเลเซียนั้นจะมีต้นทุนค่าแรงงานสูงกว่าไทยและเน้นการผลิตวงจรอิเล็กทรอนิกส์ที่ใช้กับสินค้าระดับสูง
  ดังนั้นหากลูกค้าต้องการที่จะหาผู้ผลิตที่มีคุณภาพดี และมีเสถียรภาพที่มั่นคงแล้ว
  ประเทศไทยนับว่าได้เปรียบคู่แข่งในด้านต่างๆ เหล่านี้ อย่างไรก็ตาม
  ค่าแรงงานที่มีแนวโน้มสูงขึ้น จะทำให้ความได้เปรียบของสินค้าไทยในตลาดโลกลดลง
  ดังนั้นการปรับปรุงคุณภาพผลิตภัณฑ์ ประสิทธิภาพการผลิต รวมทั้งการพัฒนาคุณภาพแรงงาน
  และระบบการทำงานจึงเป็นสิ่งสำคัญที่จะทำให้ผู้ประกอบการไทย
  มีความสามารถแข่งขันได้ในตลาดโลกสำหรับแนวโน้มด้านการแข่งขัน
  คาดว่าจะเป็นการแข่งขันด้านคุณภาพการผลิต
  การเทคโนโลยีการผลิตที่เหมาะสมกับต้นทุนและการกำหนดราคาขายที่สอดคล้องกัน
  ส่วนการเข้ามาเป็นผู้ประกอบการในอุตสาหกรรมนี้อาจทำได้ยาก เนื่องจากต้องอาศัยเงินลงทุนสูง
  ทักษะและประสบการณ์การผลิตสินค้าให้ได้คุณภาพเป็นที่เชื่อถือและยอมรับของกลุ่มลูกค้า

  3.3 การจัดหาผลิตภัณฑ์หรือบริการ

  บริษัทมีโรงงาน 1 แห่งตั้งอยู่ที่ 198 หมู่ 13 ถนนสุวรรณศร ตำบลดงขี้เหล็ก
  อำเภอเมืองปราจีนบุรี จังหวัดปราจีนบุรี และอีก 1 แห่งเป็นโรงงานของบริษัทย่อยของบริษัท
  ตั้งอยู่ที่ 152/8 ,152/15 หมู่ 3 ถนนธัญบุรี –ลำลูกกา ตำบลรังสิต อำเภอธัญบุรี
  จังหวัดปทุมธานี ซึ่งภายหลังได้รวมอยู่ภายใต้สาขาของบริษัทแล้วเมื่อวันที่ 28 พฤศจิกายน 2546
  เป็นต้นไป โดยที่โรงงานทั้งสองมีกำลังการผลิตรวมของเครื่องจักร สำหรับเทคโนโลยี SMT
  (Surface Mounted) เท่ากับ 103 ล้านจุดต่อเดือน และสำหรับเทคโนโลยี PTH (Plated
  Through Hole) เท่ากับ 49.5 ล้านจุดต่อเดือน และสำหรับเทคโนโลยี COB (Chip on
  Board) เท่ากับ 52 ล้านเส้นต่อเดือน นอกจากนี้บริษัทยังมีกรรมวิธีการผลิตเฉพาะอย่างได้แก่
  Chemical Compound Encapsulation และ การประกอบแผงวงจรอ่อน (Flexible
  Circuit)

  วัตถุดิบ และผู้จำหน่ายวัตถุดิบ

  วัตถุดิบที่สำคัญที่ใช้ในการผลิตคือ แผ่นวงจรพิมพ์ (PCB) แผงวงจรไอซี (IC) ไดโอด (DIODE)
  รีซิสเตอร์

  (Resistor) และ คาพาซิเตอร์ (Capacitor)
  ซึ่งจะเป็นการนำเข้าจากต่างประเทศประมาณร้อยละ 70 ที่เหลืออีกร้อยละ 30
  เป็นการซื้อภายในประเทศ โดยที่บริษัทเป็นผู้จัดหาวัตถุดิบเองหรือร่วมกับลูกค้าในการจัดหาวัตถุดิบ
  บริษัทจะจัดซื้อวัตถุดิบจากบริษัทในประเทศและต่างประเทศประมาณ 70 ราย
  ซึ่งบริษัทเหล่านี้ส่วนใหญ่ได้ดำเนินการจัดหาวัตถุดิบให้แก่บริษัทอย่างต่อเนื่องเป็นเวลา 3-6 ปี
  สำหรับ ผู้จัดหาวัตถุดิบในต่างประเทศที่สำคัญของบริษัทในปัจจุบันอยู่ในประเทศสิงคโปร์ ฮ่องกง
  ไต้หวันและยุโรปให้กับบริษัท บางรายได้จัดหาวัตถุดิบให้บริษัทมาเกือบ 10 ปี
  เป็นแหล่งในการจัดหาวัตถุดิบแห่งหนึ่งที่สำคัญของบริษัท
  ในการสั่งซื้อวัตถุดิบบริษัทจะทำการเปรียบเทียบราคาวัตถุดิบที่เสนอมาจากหลายแหล่งเพื่อให้ได้ราคาที่ดีสำหรับลูกค้าก่อนตัดสินใจซื้อ

  สภาพปัญหาเกี่ยวกับวัตถุดิบ

  ปัญหาการขาดแคลนวัตถุดิบที่เคยประสบมาในปี 2542 และ
  2543ได้คลี่คลายและเข้าสู่ภาวะปกติตั้งแต่ต้นปี 2544 เป็นต้นมา และต่อเนื่องมาในปี 2545
  นอกจากนี้ทางบริษัทได้ทำการปรับเปลี่ยนโครงสร้างเกี่ยวกับระบบการควบคุมวัตถุดิบของบริษัทเพื่อให้เกิดประสิทธิภาพมากขึ้นในปีที่ผ่านมา
  สำหรับปี2547 เนื่องจากสภาวะการแข่งขันในตลาดโลกรุนแรง Order
  ที่ได้จากลูกค้าส่วนใหญ่จะมีการเปลี่ยนแปลงอยู่เสมอ เช่น การเปลี่ยน version, order
  short L/T เพิ่มจำนวน และปัญหาที่จะประสบในปี 2547 คือ วัตถุดิบมีการขึ้นราคา Part
  long L/T ซึ่งจะมีผลกระทบโดยตรงกับทางบริษัท และลูกค้า ดังนั้นบริษัทได้ทำการขอ order
  หรือ Forecast ที่ถูกต้องหรือใกล้เคียงล่วงหน้าจากลูกค้า เพื่อที่ทำการติดต่อกับ Suppliers
  เพื่อที่จะได้จัดเตรียมวัตถุดิบได้ถูกต้องและคล่องตัวขึ้น และบริษัทฯ ได้จัดทำ Buffer stock
  เพื่อพร้อมที่จะทำการส่งได้ทันที แต่อย่างไรก็ดีหากมีการเพิ่มขึ้นของราคาอย่างเป็นนัยสำคัญ
  ทางบริษัทก็ได้มีการปรับราคากับลูกค้าด้วยเช่นกัน
  นอกจากนี้บริษัทได้สร้างระบบสารสนเทศเพื่อรองรับความต้องการที่มีการเปลี่ยนแปลงในปัจจุบัน

  กระทบต่อสิ่งแวดล้อม

  การประกอบธุรกิจ PCBA เป็นอุตสาหกรรมที่ต้องใช้ตะกั่ว (Solder)
  ในการเชื่อมอุปกรณ์อิเล็กทรอนิกส์ต่างๆ กับแผ่นวงจรพิมพ์ (PCB)
  ดังนั้นจะมีวัสดุของเหลือจากกระบวนการผลิต เช่น ไอจากการบัดกรี และเศษตะกั่ว
  ซึ่งบริษัทได้มีการกำจัดวัสดุที่เหลือจากการผลิตอย่างเป็นระบบและถูกต้องตามกฎ
  ระเบียบของกระทรวงอุตสาหกรรม
  ส่วนไอจากการบัดกรีจะมีท่อดูดและผ่านการกรองก่อนที่จะปล่อยออก
  นอกจากนี้บริษัทได้เปลี่ยนแปลงการใช้สาร Trichloroethylene ในการล้างแผ่น PCB
  ก่อนนำเข้าสู่สายการผลิตเป็นการใช้น้ำ DI เป็นสารทำความสะอาดในขบวนการผลิต
  ซึ่งเป็นสารที่ไม่ทำลายชั้นบรรยากาศโอโซน และจะไม่ก่อให้เกิดภาวะเรือนกระจก (Green
  House Effect) โดยที่บริษัทได้รับการสนับสนุนด้านเงินทุนจากธนาคารโลก (World Bank)
  ในการดำเนินการเปลี่ยนแปลงการใช้สารดังกล่าว

  กลุ่มบริษัทได้มีการตรวจสอบสภาพแวดล้อมในการทำงานอย่างสม่ำเสมอ
  ทำให้มั่นใจได้ว่าสภาวะแวดล้อมภายในโรงงานอยู่ในมาตรฐานที่กำหนด
  โดยที่ที่ผ่านมากลุ่มบริษัทไม่เคยมีประวัติการกระทำความผิดทางกฎหมายเกี่ยวกับสิ่งแวดล้อม
  นอกจากนี้ กลุ่มบริษัทยังมีการตรวจสุขภาพให้กับพนักงานปีละ 1 ครั้ง
  เพื่อเป็นสวัสดิการที่ให้แก่พนักงานและเป็นการเสริมสร้างกำลังใจในการทำงานแก่พนักงานด้วย

  3.4 งานที่ยังไม่ได้ส่งมอบ

  บริษัทได้ตกลงทำการค้ากับลูกค้ารายหนึ่งในยุโรปซึ่งใช้ระบบ Just in time
  เพื่อเพิ่มขีดความสามารถในการแข่งขันของบริษัทให้ทัดเทียมกับบริษัทประเภทเดียวกันในยุโรป
  ทำให้มีมูลค่าสินค้าที่ยังไม่ได้ส่งมอบเป็นจำนวน 17.40 ล้านบาท
  ข้อดีของการเปลี่ยนมาสู่ระบบใหม่นี้จะทำให้ลดความผันผวนของบริษัท
  ในแง่การผลิตของบริษัทลงไปได้บ้าง
  ในขณะที่ทางลูกค้าเองก็มีความสะดวกในการรับสินค้าจากทางบริษัทมากกว่าในระบบเดิม